Diari Oficial de la Generalitat Valenciana


Sumari del DOGV 8243, del 27-02-2018 (2018/1879)

RESOLUCIÓ de 22 de febrer de 2018, del director general de l'Institut Valencià de la Joventut, per la qual es resol la convocatòria de la campanya Viu Jove, en la modalitat d'Oferta concertada, per a les estades de primavera-estiu 2018.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8243

Data del DOGV
:   27-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1879


Data del document
:   22-02-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de febrer de 2018, del director general de l'Institut Valencià de la Joventut, per la qual es resol la convocatòria de la campanya Viu Jove, en la modalitat d'Oferta concertada, per a les estades de primavera-estiu 2018. [2018/1879]  
I. Per Resolució de 28 de desembre de 2017, del director general de l'Institut Valencià de la Joventut (d'ara endavant, IVAJ), publicada en el Diari Oficial de la Generalitat Valenciana (DOGV) núm. 8.208 de 09.01.2018, es va convocar la campanya «Viu jove», en la modalitat d'Oferta concertada, per als anys 2018 i 2019, en la qual s'incloïen estades per a primavera-estiu i estades per a tardor-hivern.  
  
II. De conformitat amb el que estableix la base 9.1 de l'annex I de la dita resolució de convocatòria, s'ha procedit a ordenar les sol·licituds presentades fins al 25 de gener de 2018 per a les estades de primavera-estiu en una llista. Les sol·licituds s'han numerat independentment i de forma correlativa, segons l'ordre d'entrada a partir de l'endemà de la publicació de la resolució en el DOGV.  
  
III. En l'adjudicació dels torns i les places s'han seguit els tràmits que preveu la Resolució de 28 de desembre de 2017, del director general de l'IVAJ, per la qual es fa pública la convocatòria de la campanya «Viu jove» en la modalitat d'oferta concertada, per als anys 2018 i 2019.  
  
  
IV. Vist l'informe de la tècnica de l'IVAJ, sobre la proposta d'adjudicació de places i torns, en virtut de tot això, i fent ús de les facultats conferides al director general de l'IVAJ per l'article 11 de la Llei 15/2017, de la Generalitat, de polítiques integrals de joventut, resolc:  
  
  
Primer  
Adjudicar els torns i places previstos en la convocatòria de la campanya «Viu jove», en la modalitat d'oferta concertada, per a les estades de primavera-estiu 2018, a les entitats que figuren en l'annex I de la present resolució.  
  
Segon  
Aprovar la llista d'entitats no adjudicatàries que s'especifica en l'annex II, i que inclou les entitats que han triat opcions que s'han adjudicat a altres entitats, les quals seguint l'ordre establit a partir del sorteig previst en la resolució de convocatòria, tenen prioritat sobre les primeres.  
Les entitats no adjudicatàries podran fer noves sol·licituds de les places sobrants, l'oferta de les quals podrà consultar en www.ivaj.gva.es.  
  
Tercer  
Aprovar la relació d'entitats que han desistit de la seua sol·licitud, atés que se les n'ha requerit l'esmena i, transcorregut el termini de 10 dies hàbils, comptats des de la notificació, no l- han feta. Aquesta llista s'inclou en l'annex III de la present.  
  
Quart. Formalització de reserva  
4.1. El termini que les entitats adjudicatàries tindran per a formalitzar la reserva serà de 10 dies naturals a partir de l'endemà de la publicació en el DOGV d'aquesta resolució, d'acord amb les bases 10.1 i 12.1 de la Resolució de 28 de desembre de 2017, per la qual es convoca la campanya «Viu jove» per a estades de primavera-estiu.  
4.2. Les entitats adjudicatàries rebran per via telemàtica, el document de liquidació dels pagaments a realitzar i els terminis establits a l'efecte, en el qual figurarà un número de reserva al qual hauran de fer referència en qualsevol comunicació amb l'IVAJ que tinga relació amb aquesta convocatòria.  
4.3. Per a formalitzar les adjudicacions, les entitats han de realitzar un primer pagament en concepte de reserva de 10,00 - per plaça, en el cas d'estades en albergs, i d'1,50 - per plaça i dia, en el cas d'estades en campaments, en el compte número ES62 3979 3299 2875 1503 8411, de Sabadell-CAM, i trametre, a través del procediment telemàtic corresponent, una còpia del justificant bancari, i també el document de liquidació mencionat, degudament signat.  
De conformitat amb el que disposa la base 12.3 de la Resolució, de 28 de desembre de 2017, l'efectivitat de la present resolució queda condicionada al compliment de les esmentades obligacions, amb els efectes que estableix la dita base.  
  
Contra la present resolució, que posa fi a la via administrativa, podrà interposar-se potestativament recurs de reposició davant del mateix òrgan que la va dictar, en el termini d'un mes comptat a partir de l'endemà de la seua publicació en el Diari Oficial de la Generalitat Valenciana (DOGV), o bé directament recurs contenciós administratiu davant del jutjat contenciós administratiu competent, en el termini de dos mesos comptats des de l'endemà de la seua publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen interposar qualsevol altre recurs que consideren oportú.  
  
València, 22 de febrer de 2018.- El director general de l'IVAJ: Jesús Martí Nadal.